F'ċertu partijiet fiċ-Ċina, il-virus tal-Covid-19 reġa' feġġ u din id-darba jidher li l-virus qed juri karatteristiċi kemxejn differenti, fost l-oħrajn innotaw li l-pazjenti fi cluster ġdid qed jieħdu aktar żmien biex juru sintomi ta' dan il-virus u wkoll qed jieħdu aktar żmien sabiex jirkupraw minnu. S'issa tista' tgħid li ħafna pazjenti li ma kellhomx kumplikazzjonijiet bdew jirkupraw fi żmien ġimgħa jew tnejn. Il-fatt li qed jinbidlu dawn il-karatteristiċi b'modi mhux magħrufa, qed jikkomplika l-isforzi sabiex isibu tarf tiegħu. Minħabba li l-bidu tas-sintomi qed idumu ma jidhru qed jagħmilha aktar diffiċli għall-awtoritajiet biex jaqbdu każijiet qabel ma jinfirxu. Infatti qed ikollhom numru ta' każijiet ġewwa l-istess familji. Ix-xjentisti għadhom ma fehmux kompletament jekk il-virus hux qed jinbidel b'modi sinifikanti jew jekk id-differenzi li qed jaraw it-tobba Ċiniżi jistgħux ikunu dovuti għall-fatt li huma kapaċi josservaw il-pazjenti aktar bir-reqqa minn qabel meta l-pandemija laqtgħet liċ-Ċina bi kbir. L-istudji jkompli għaddejjin sabiex jiskorpu aktar u aktar dwar dan il-virus.